**La Marea Blanca qualifica com un “èxit” la recollida d’al·legacions contra el consorci sanitari i afirma que dissabte “inundarà amb elles la Delegació de la Generalitat”**

***Més de 7.000 ciutadans signen en 17 dies les al·legacions que denuncien que el consorci vulnera el dret fonamental a la salut***

***Convoca un acte d’entrega aquest dissabte a les 11h a la Delegació del Govern de Lleida***

La Marea Blanca de Ponent i Pirineus ja ha comptabilitzat més de 7.000 [al·legacions](https://drive.google.com/file/d/0B_fXMIUO-2eKN3J6N2xldkNZTTg/view?usp=sharing) signades contra el Consorci Sanitari, en una campanya de recollida que va iniciar el 7 d’abril per donar una “resposta des del carrer” a la decisió de CiU de seguir tirant endavant el projecte i iniciar el tràmit d’informació pública dels seus estatuts.

La Marea afirma que seran molts més els signats, ja que durant la Diada d’avui desenes de parades a poblacions de Ponent i Pirineus estan recollint moltes al·legacions. Valora que serà una resposta massiva i que “denunciarem un cop més que el Consorci no pot imposar-se perquè la majoria ciutadana el rebutja perquè és una aposta ideològica de CiU per eludir el dret públic i el control democràtic del Parlament en la gestió sanitària”.

La Marea ha convocat un acte d’entrega dels milers d’al·legacions aquest dissabte a les 11h a la Delegació del Govern de Lleida (c. Lluís Companys, 1) que coincidirà amb l’aniversari de la cadena humana que va entregar les 38.575 que es van recollir en els dos mesos anteriors.

*Notícies relacionades:*

*-* [*Dos economistes de la UdL carreguen contra l’informe econòmic que justifica la formació del consorci.*](https://drive.google.com/file/d/0B_fXMIUO-2eKa2kyaXRxbkotdFk/view?usp=sharing)

*-* [*La Marea Blanca inicia una campanya d’al·legacions que espera massiva*](https://drive.google.com/open?id=0B_fXMIUO-2eKUjBxbTJpN1Ixa2s&authuser=0)

[*Fotografies dels punts de recollida*](https://drive.google.com/open?id=0B_fXMIUO-2eKfnVSdWRMQ0cxeUNOVDFnSjBIcm1QX2ZCbEZlS1NZN0J6Vks5STA5Y1JGckk&authuser=0)

Lleida, 23 d’abril de 2015

**Marea Blanca de Ponent i Pirineus**

ass.sanitat.lleida.info@gmail.com

<http://www.facebook.com/MareaBlancaLleida>

[twitter.com/MareaBlancaLl](https://twitter.com/MareaBlancaLl)